Diari Oficial de la Generalitat Valenciana


Sumari del DOGV 2963, del 03-04-1997 (1997/6710)

RESOLUCIÓ de 18 de novembre de 1996, de la Direcció General de Treball, per la qual es disposa el registre i la publicació de l'Acord del Conveni Col·lectiu de l'empresa Valenciana d'Aprofitament Energètic de Residus, SA. (VAERSA).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2963

Data del DOGV
:   03-04-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/6710


Data del document
:   18-11-1996

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 18 de novembre de 1996, de la Direcció General de Treball, per la qual es disposa el registre i la publicació de l'Acord del Conveni Col·lectiu de l'empresa Valenciana d'Aprofitament Energètic de Residus, SA. (VAERSA).  
Vist el text de l'Acord del Conveni Col·lectiu de l'empresa Valenciana d'Aprofitament Energètic de Residus, SA. (VAERSA), subscrit el dia 2 de maig de 1996, presentat davant aquesta Direcció General el dia 8 de novembre de 1996, i segons el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1.040/81, de 22 de maig, sobre Registre i Dipòsit dels Convenis Col·lectiu de Treball, aquesta Direcció General de Treball, d'acord amb les competències que té transferides, segons el Reial Decret 4.105/82, de 29 de desembre, acorda:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i dipòsit del text original de l'Acord del Conveni.  
Segon  
Disponar-ne la publicació al Diari Oficial de la Generalitat Valenciana.  
València, 18 de novembre de 1996.- El director general de Treball: José Luis Colvée Millet.  
A València, el 2 de maig de 1996, en la seu de Valenciana d'Aprofitament Energètic de Residus SA., (VAERSA), es reuneix la Comissió Negociadora del conveni col·lectiu de treball d'aquesta empresa i, per unanimitat, adopta els següents ACORDS:  
Primer  
En compliment del que preveu l'article 3.4, del conveni col·lectiu de l'empresa, s'introdueixen les següents modificacions en les condicions laborals dels emissoristes i vigilants regulades en l'article 21 del conveni col·lectiu:  
- Roba en temps de treball: l'empresa subministrarà, a cada treballador, dos suadors i dos polos. Els vigilants que presten serveis en llocs d'observació amb cobertura anual rebran, així mateix, una parka. Aquesta roba, per ser usada en la jornada laboral s'entregarà una sola vegada durant la vigència de l'actual conveni. L'obligatorietat d'aquesta clàusula s'extingirà amb la finalització de la vigència d'aquest conveni col·lectiu, en data 31-12-1996.  
- Plus de transport: aquest plus de transport sols serà abonat als vigilants. Durant l'any 1996 s'actualitzarà la seua quantia amb l'increment del 3,5%, per la qual cosa el seu import passarà a ser de 7.498 PTA.  
Segon  
En compliment del que preveu l'esmentat article 3 del conveni col·lectiu, el complement d'ajuda social per als peons forestals regulat en l'article 20 del pacte col·lectiu, tindrà un import per jornada treballada de 235 PTA.  
Tercer  
Conformement amb el que preveu l'article 3.6 del conveni col·lectiu, les taules salarials queden actualitzades, per a l'any 1996, amb un increment del 3,5%.  
Quart  
Atesa la naturalesa d'empresa pública de VAERSA, la validesa jurídica i la força d'obligar d'aquest acord queden supeditades al compliment de la condició suspensiva consistent en la seua aprovació per la Conselleria d'Economia i Hisenda.  
Les parts empresarial i social de la Comissió Negociadora, expressen la seua plena conformitat amb tot el que antecedeix i signen aquest escrit, en còpia quàdruple, al lloc i en la data de l'encapçalament, i quedarà comissionada l'empresa per donar trasllat d'aquest acord a la Direcció General de Treball, de la Generalitat Valenciana, a fi del seu preceptiu dipòsit, registre i publicació.